食筍
作者：汪炎昶
朝代：宋

paragraphs: 乃□驀躍玻璃寒，體被頑甲流腥涎。
甦槁爲穰功莫論，帝曰報汝後嗣蕃。
或居渭水或淇園，一派逃入荒磯灣。
厥後生子子生孫，頭角嶄然闖吾藩。
拂雲力鬰數寸間，精液不洩真味全。
祝融玄冥效駿奔，茭心蘆芽靦以慚。
竹葉與汝本同根，以膠投漆無間言。
當家清風洒乾坤，不敢涴以葷與羶。